钦定古今图书集成/明伦汇编/氏族典/第535卷 > 《廖用贤尚友录》 > 霍子衡
## 钦定古今图书集成/明伦汇编/氏族典/第535卷 > 《廖用贤尚友录》 > 霍子衡

按《广州府志》：“子衡，字觉商，南海县人。由举人历官太
仆寺少卿。甲申变后，愤不欲生，归杜门不出。未几，遂
衣朝衣，北面稽首，次易大红服往谒祖祠。归呼妾莫
氏，集三子而命之曰：‘忠孝二字，临难毋苟免。汝曹读
古人书，曾知之乎’？三子唯唯，曳裾逍遥赴宅后大池
中而死。妾莫氏继之，长子应兰偕其妻梁氏及女大”
娘，同赴水死。次子应荃、季子应𦬊，亦各偕其妻徐氏、
区氏及小婢亚长，俱投水死，止留一孙，以存宗祀焉。

有虞氏